Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: c) felvilágosítást nyújt, állásfoglalást készít a sportról szóló 2004. évi I. törvény, valamint
Paragraph Index: 6522

f) irányítja, felügyeli és összehangolja létesítményfejlesztési feladatokat, így feladata különösen: fa) létesítményfejlesztéssel kapcsolatos sportszakmai koncepciók előkészítése, végrehajtása, koordinációja, fb) Sport XXI. Létesítményfejlesztési program megvalósításának koordinációja, valamint a program pénzügyi tervezési feladatainak előkészítése és végrehajtása, fc) „Beruházás a 21. sz. iskolába” programhoz kapcsolódó egyeztetési, kapcsolattartási és pénzügyi tervezési feladatok végrehajtása, fd) sportlétesítményfejlesztési pályázatok lebonyolítása, a pályázatok megvalósításának ellenőrzése, kapcsolattartás a megyei és a települési önkormányzatokkal, fe) PPP projektek előkészítése, koordinációja, végrehajtása, ff) közreműködés az állami sportcélú ingatlanok hasznosításának tervezésével, ellenőrzésével és működtetésével kapcsolatos feladatokban, fg) részvétel a költségvetési tervezésben, fh) közreműködés a feladatkörhöz kapcsolódó stratégiai feladatok kidolgozásában és végrehajtásában. X. Fejezet A TURISZTIKAI SZAKÁLLAMTITKÁR ÉS A KÖZVETLEN ALÁRENDELTSÉGÉBEN MŰKÖDŐ SZERVEZETEK

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes